Борис Младенов-Young
И в медицината, като в живота…

chitanka.info

И в медицината, като в живота,

е често всяко нещо предпоследно;

което днес са хвалили с охота,

излиза утре, че било е вредно.

Което, vise-versa, най-любезно

са ни внушавали, че е отровно,

след време обявяват за полезно —

не е за болестта ти то виновно.

На кой и на какво да вярвам вече,

щом всички факти са недостоверни

или объркващи?… Ех, то добре че,

от как се помня, съм Тома Неверни —

подлагам всяко нещо на съмнение

и имам чисто лично, свое мнение!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.